PATVIRTINTA

 Kėdainių „Atžalyno“ gimnazijos direktoriaus 2022 m. lapkričio 29 d. įsakymu Nr. V-126

**KĖDAINIŲ „ATŽALYNO“ GIMNAZIJOJE ĮRENGTŲ VAIZDO STEBĖJIMO KAMERŲ NAUDOJIMO IR VAIZDO DUOMENŲ TVARKYMO TVARKOS** **APRAŠAS**

**I. SKYRIUS**

 **BENDROSIOS NUOSTATOS**

1. Kėdainių „Atžalyno“ gimnazijoje įrengtų vaizdo stebėjimo kamerų naudojimo ir vaizdo duomenų tvarkymo tvarkos aprašas (toliau – Aprašas) nustato Kėdainių „Atžalyno“ gimnazijos (toliau – Gimnazija) vidaus patalpų, pastato iš lauko ir dalies lauko teritorijos stebėjimo, vaizdo įrašymo, peržiūrėjimo, saugojimo, perkėlimo ir naudojimo tvarką, užtikrinant Lietuvos Respublikos asmens duomenų teisinės apsaugos įstatymo, ir kitų teisės aktų laikymąsi bei įgyvendinimą.

2. Šis Aprašas parengtas vadovaujantis Lietuvos Respublikos asmens duomenų teisinės apsaugos įstatymu, Lietuvos Respublikos civilinio kodekso antrosios knygos 2 skyriumi, Duomenų teikimo duomenų subjektui atlyginimo tvarkos aprašu, patvirtintu Lietuvos Respublikos Vyriausybės 2011 m. rugsėjo 14 d. nutarimu Nr. 1074, kitais teisės aktais reglamentuojančiais santykius, kurie atsiranda tvarkant asmens duomenis.

3. Šio Aprašo privalo laikytis visi Gimnazijos bendruomenės nariai.

4.Vaizdo stebėjimas – prevencinė saugumo priemonė, kurios dėka siekiama užtikrinti viešąją tvarką, sveiką, užkertančią kelią bet kokioms smurto, prievartos, patyčių, nederamo elgesio, vagysčių apraiškoms ir žalingiems įpročiams, gimnazijos ir jos bendruomenės narių naudojamo turto saugumo tikslais, įeinančių ir išeinančių asmenų kontrolės tikslais, kitoms asmenų teisėms ir laisvėms (mokinių ir darbuotojų saugumui jiems esant ugdymo įstaigoje ar jos teritorijoje, nukentėjusiems asmenims nustatyta tvarka gauti vaizdo įrašus, susijusius su įvykiais, kurie neginčytinai padėtų įrodyti jų nekaltumą, į teisingus ginčytinų situacijų išaiškinimus ar bylų nagrinėjimus, į sveiką gyvenimą sveikoje aplinkoje, į kūno neliečiamumą, į sveikatos pagalbą ištikus nelaimei ir pan.)

5. Šiame Apraše vartojamos sąvokos:

5.1. **Duomenų valdytojas** – Kėdainių „Atžalyno“ gimnazija, esanti adresu Mindaugo g. 18, 57438 Kėdainiai.

5.2. **Duomenų subjektas** – juridinis ar fizinis asmuo, kuriam teikiami asmens duomenys.

5.3. **Vaizdo įrašas** – Gimnazijos patalpose ir teritorijoje įrengtomis kameromis užfiksuotas vaizdas.

5.4. **Vaizdo stebėjimas** – vaizdo duomenų, susijusių su fiziniu asmeniu, tvarkymas naudojant automatines vaizdo stebėjimo priemones (vaizdo kameras) nepaisant to, ar šie duomenys yra išsaugomi laikmenoje;

5.5. **Vaizdo duomenų įrašymo įrenginiai** -– Gimnazijos turto apskaitoje esantys skaitmeniniai įrenginiai, skirti vaizdo duomenims įrašyti, saugoti, peržiūrėti ir kopijuoti;

5.6. **Vaizdo stebėjimo sistema** – vaizdo duomenų įrašymo įrenginiai ir vaizdo stebėjimo kameros;

5.7. **Gimnazijos darbuotojai** – darbuotojai, dirbantys pagal darbo sutartis.

6. Kitos Apraše vartojamos sąvokos suprantamos taip, kaip jos apibrėžtos Lietuvos
Respublikos asmens duomenų teisinės apsaugos įstatyme ir kituose Lietuvos Respublikos teisės aktuose.

**II. SKYRIUS**

**GIMNAZIJOS STEBĖJIMAS VAIZDO KAMEROMIS IR REIKALAVIMAI GIMNAZIJOS DARBUOTOJAMS**

7. Gimnazijos vidus patalpos, pastatas iš lauko ir dalis lauko teritorijos yra stebima vaizdo stebėjimo kameromis. Vaizdo įrašai saugomi, peržiūrimi bei kopijuojami įstatymų nustatyta tvarka, naudojant specialiai šiam tikslui skirtus DVR įrenginius.

8.Gimnazijos pastatą iš lauko ir dalį lauko teritorijos fiksuoja 21 vaizdo stebėjimo kamera. Vidaus patalpų – koridorių erdves fiksuoja 26 vaizdo stebėjimo kameros (1 priedas).

9. Gimnazijos vidaus bei lauko teritorijos stebėjimas vaizdo kameromis yra nenutrūkstamas.

10. Vaizdo stebėjimo kameros įrengtos taip, kad atsižvelgiant į nustatytą vaizdo stebėjimo tikslą, vaizdo stebėjimas vykdomas ne didesnėje teritorijos ar patalpų dalyje, negu tai yra būtina ir renkama ne daugiau vaizdo duomenų, negu tai yra būtina.

11. Vaizdo stebėjimo kameros įrengtos ir pritaikytos taip, kad nebūtų nukreiptos į erdves,
kurių stebėjimas nenumatytas ir toks stebėjimas žemintų žmogaus orumą.

12. Visus įrašomus vaizdo duomenis turi teisę tvarkyti tik Gimnazijos direktoriaus paskirtas darbuotojas, atsakingas už vaizdo stebėjimą ir vaizdo duomenų tvarkymą (toliau – darbuotojas), išskyrus atvejus, kai sistemoje yra techniniai gedimai ar atliekami profilaktiniai darbai.

13. Susipažinti su vaizdo duomenimis, juos analizuoti gali tik direktoriaus įsakymu paskirti asmenys, kurie įsipareigoja laikytis asmens duomenų apsaugos reglamentuojančių teisės aktų nustatytų reikalavimų.

14. Atsakingas už vaizdo stebėjimo sistemos priežiūrą darbuotojas privalo:

14.1. laikytis pagrindinių vaizdo duomenų tvarkymo principų bei konfidencialumo ir

saugumo reikalavimų, įtvirtintų Lietuvos Respublikos asmens duomenų teisinės apsaugos įstatyme, šiame tvarkos apraše ir kituose teisės aktuose;

14.2. užtikrinti, kad į stebimą erdvę nepatektų gyvenamosios patalpos, įėjimai į jas, joms priklausančios privačios teritorijos, kuriose asmenys pagrįstai tikisi absuliučios privatumo apsaugos; 14.3. užtikrinti, kad vaizdo stebėjimo sistema būtų techniškai tvarkinga, techniniai šios sistemos sutrikimai būtų šalinami operatyviai, panaudojant visus turimus techninius resursus;

14.4 imtis priemonių, kad būtų užkirstas kelias atsitiktiniam ar neteisėtam vaizdo
duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui,
saugoti vaizdo duomenų įrašymo įrenginiuose esančius duomenis;

14.5. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims;

14.6 nedelsdamas pranešti Gimnazijos direktoriui apie bet kokią įtartiną situaciją, kuri gali kelti grėsmę Gimnazijos tvarkomų vaizdo duomenų saugumui.

15. Darbuotojas užtikrina, kad vaizdo įrašas būtų neprieinamas kitiems asmenims bei
neplatinamas.

16. Atsakingas (i) už vaizdo stebėjimo kamerų priežiūrą darbuotojas (ai) pasirašytinai supažindinami su asmens duomenų teisine apsaugą reglamentuojančiais teisės aktais ir įsipareigoja jų laikytis.

17. Atsakingas (i) už vaizdo stebėjimo kamerų priežiūrą darbuotojas (ai) privalo pasirašyti konfidencialumo pasižadėjimą (priedas Nr.2)

**III. SKYRIUS**

**VAIZDO DUOMENŲ ĮRAŠYMAS IR SAUGOJIMAS**

18. Vaizdo įrašymo įrenginyje (DVR) kameromis užfiksuotas vaizdas skaitmeniniu būdu įrašomas į vidinį kietąjį diską (HDD) kurio talpa 3 terabaitai.

19. Vaizdo duomenys vaizdo duomenų įrašymo įrenginiuose saugomi ne ilgiau kaip 20 kalendorinių dienų.

20. Dėl ribotos kietojo disko talpos, vaizdo įrašymo įrenginys po 20 kalendorinių dienų automatiškai ištrina seniausius vaizdo įrašus, o į atsilaisvinusią vietą įrašo naujausią vaizdo srautą.

21. Atsiradus poreikiui, vaizdo įrašymo įrenginio nustatymai gali būti keičiami.

22. Vaizdo įrašymo įrenginys leidžia atlikti vaizdo įrašų paiešką pagal datą ir laiką.

**IV. SKYRIUS**

**DUOMENŲ SUBJEKTO TEISIŲ ĮGYVENDINIMAS**

23. Duomenų subjekto rašytiniu prašymu, pateikus asmens tapatybę patvirtinantį
dokumentą, arba teisės aktų nustatyta tvarka vaizdo stebėjimo kameromis užfiksuotas vaizdas
(kopija) gali būti išduodamas:

23.1. jeigu jis yra išsaugotas;

23.2. teisėsaugos institucijų prašymu.

24. Teisėsaugos institucijų prašymu vaizdo stebėjimo kameromis užfiksuotas vaizdas (kopija) gali būti išduodamas be vaizde užfiksuotų asmenų sutikimo.

25. Duomenų subjektas, norintis peržiūrėti vaizdo įrašą, turi pateikti prašymą (prašyme turi būti nurodytas asmens duomenų naudojimo tikslas, data, prašomų pateikti asmens duomenų apimtis ir pan.).

26. Visi įrašų peržiūrėjimai privalo būti įregistruoti į įrengtų vaizdo stebėjimo kamerų naudojimo ir vaizdo duomenų tvarkymo registravimo žurnalą (priedas Nr.3).

27. Įrašus galima peržiūrėti tik su direktoriaus įsakymu paskirtais darbuotojais atsakingais už vaizdo kamerų duomenų tvarkymą.

28. Perduoti vaizdo įrašus draudžiama visais atvejais, išskyrus teisėsaugos institucijų prašymu. Teisėsaugos institucijų prašymu išduoti suformuotus vaizdo įrašus galima tik gavus raštišką teisėsaugos pareigūnų prašymą ar daiktinių įrodymų poėmio protokolą ir suderinus su Gimnazijos direktoriumi.

29. Gimnazija, gavusi duomenų subjekto paklausimą dėl vaizdo duomenų, susijusių su juo, tvarkymo, ne vėliau kaip per 30 kalendorinių dienų nuo duomenų subjekto prašymo gavimo dienos atsako, ar su juo susiję vaizdo duomenys yra tvarkomi, saugomi, ir jei saugomi, - apie šių duomenų teikimo tvarką.

**V. SKYRIUS**

**DUOMENŲ SUBJEKTO INFORMAVIMAS VYKDANT VAIZDO STEBĖJIMĄ**

30. Apie vykdomą vaizdo stebėjimą teritorijoje ir patalpose aiškiai ir tinkamai informuojama įspėjamaisiais ženklais su visa Lietuvos Respublikos asmens duomenų teisinės apsaugos įstatyme reglamentuota privaloma informacija.

31. Vykdant vaizdo stebėjimą darbo vietoje, kurioje dirba darbuotojai, šie darbuotojai apie vaizdo duomenų tvarkymą informuojami pasirašytinai.

**VI. SKYRIUS
BAIGIAMOSIOS NUOSTATOS**

32. Už šio Aprašo laikymosi priežiūrą ir jame reglamentuotų nuostatų vykdymo kontrolę atsakingas (i) Gimnazijos direktoriaus įsakymu paskirtas (i) šios įstaigos darbuotojas (ai).

30. Gimnazija, pasikeitus teisės aktams arba esant poreikiui, turi teisę peržiūrėti, atnaujinti, keisti ir papildyti šį Aprašą. Pasikeitus teisės aktų nuostatoms, kurios reglamentuoja šios srities teisinius santykius, jomis vadovaujamasi, nelaukiant Aprašo pakeitimo.

31. Su šiuo Aprašu ir jo pakeitimais gimnazijos darbuotojai supažindinami pasirašytinai arba naudojant informacines technologijas (elektronines priemones).

32. Gimnazijos darbuotojai, pažeidę šio Aprašo reikalavimus, atsako teisės aktų
nustatyta tvarka.

33. Šis Aprašas skelbiamas Gimnazijos interneto svetainėje.

PRIDEDAMA.

1. Gimnazijoje įrengtų vidaus patalpų, pastato iš lauko ir dalies lauko teritorijos stebėjimo vaizdo kamerų sąrašas (priedas Nr. 1), 2 lapai;

2. Gimnazijos duomenų naudojimo konfidencialumo pasižadėjimas (priedas Nr.2), 1 lapas;

3. Gimnazijoje įrengtų vaizdo stebėjimo kamerų naudojimo ir vaizdo duomenų tvarkymo registravimo žurnalas (priedas Nr. 3), 1 lapas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kėdainių „Atžalyno“ gimnazijos įrengtų vaizdo stebėjimo kamerų naudojimo ir vaizdo duomenų

 tvarkymo tvarkos aprašo

 priedas 1

**GIMNAZIJOS VIDAUS PATALPŲ, PASTATO IŠ LAUKO IR DALIES LAUKO TERITORIJOS STEBĖJIMO VAIZDO KAMEROMIS SĄRAŠAS**

|  |  |  |  |
| --- | --- | --- | --- |
| **Eil.****Nr.** | **Pavadinimas** | **Kiekis** | **Stebėjimo erdvė** |
| **Vaizdo stebėjimas pastato iš lauko ir dalies lauko teritorijos** |
| 1 | Kamera 2.1 | 1,00 | Gimnazijos I aukštas, lauko centrinis įėjimas  |
| 2 | Kamera 2.3 | 1,00 | Gimnazijos stadionas |
| 3 | Kamera 2.4 | 1,00 | Gimnazijos stadionas |
| 4 | Kamera 2.5 | 1,00 | Gimnazijos valgyklos langai. Autobuso stovėjimo vieta |
| 5 | Kamera 2.6 | 1,00 | Gimnazijos automobilių stovėjimo aikštelė |
| 6 | Kamera 2.8 | 1,00 | Gimnazijos vidinis kiemelis |
| 7 | Kamera 001 | 1,00 | Gimnazijos I aukšto langai (120kab.) ir kiemelis  |
| 8 | Kamera 002 | 1,00 | Gimnazijos teritorija tarp pietinės gimnazijos pastato dalies (104,105 kab.) ir tvoros |
| 9 | Kamera 003 | 1,00 | Gimnazijos autobuso stovėjimo vieta |
| 10 | Kamera 004 | 1,00 | Gimnazijos centrinis įėjimas ir kiemas |
| 11 | Kamera 005 | 1,00 | Gimnazijos vidinis kiemelis ir jame esanti scena |
| 12 | Kamera 006 | 1,00 | Gimnazijos stadionas |
| 13 | Kamera 007 | 1,00 | Įvažiavimas į gimnazijos vidinį kiemelį |
| 14 | Kamera 008 | 1,00 | Gimnazijos teritorija tarp pietinės gimnazijos pastato dalies (106,107 kab.) ir tvoros |
| 15 | Kamera 009 | 1,00 | Įvažiavimas į gimnazijos teritoriją |
| 16 | Kamera 010 | 1,00 | Takas prie šiaurinės gimnazijos pastato dalies (114 kab.)  |
| 17 | Kamera 011 | 1,00 | Takas tarp šiaurinės gimnazijos pastato dalies (115,116,117,118 kab.) ir stadionas |
| 18 | Kamera 012 | 1,00 | Gimnazijos automobilių stovėjimo aikštelė |
| 19 | Kamera 013 | 1,00 | Gimnazijos automobilių stovėjimo aikštelė |
| 20 | Kamera 014 | 1,00 | Teritorija tarp pietinės gimnazijos pastato dalies (108,109 kab.) ir tvoros |
| 21 | Kamera 015 | 1,00 | Įvažiavimas į gimnazijos vidinį kiemelį (tarp sporto salės ir tvoros) |
| **Vaizdo stebėjimas vidaus patalpose** |
| 22 | Kamera 2.2 | 1,00 | Rūbinė |
| 23 | Kamera 2.7 | 1,00 | Renginių (aktų) salė |
| 24 | Kamera 1.1 | 1,00 | Koridorius (prie III a. anglų kalbos kabinetų) |
| 25 | Kamera 1.2 | 1,00 | Koridorius (prie skaityklos) |
| 26 | Kamera 1.3 | 1,00 | Koridorius (prie 302 kab.) |
| 27 | Kamera 1.4 | 1,00 | Koridorius (prie I a. lietuvių kalbos kabinetų) |
| 28 | Kamera 1.5 | 1,00 | Koridorius (prie I a. technologijų kabineto) |
| 29 | Kamera 1.6 | 1,00 | Koridorius (prie I a. technologijų kab.koridorius) |
| 30 | Kamera 1.7 | 1,00 | Koridorius (prie III a. istorijos kabineto - 308) |
| 31 | Kamera 1.8 | 1,00 | Sporto salė |
| 32 | Kamera 1.9 | 1,00 | Koridorius (prie II a. matematikos kabineto - 222) |
| 33 | Kamera 1.10 | 1,00 | Skaitykla |
| 34 | Kamera 1.11 | 1,00 | Koridorius (prie II a. fizikos kabineto - 208) |
| 35 | Kamera 1.12 | 1,00 | Koridorius (prie III a. ekonomikos kabineto) |
| 36 | Kamera 1.13 | 1,00 | Koridorius (prie I a. medicinos kabineto) |
| 37 | Kamera 1.14 | 1,00 | Koridorius (prie III a. chemijos kabineto) |
| 38 | Kamera 1.15 | 1,00 | Koridorius (prie II a. muzikos kabineto) |
| 39 | Kamera 1.16 | 1,00 | II a. vestibiulis |
| 40 | Kamera 85 | 1,00 | Koridorius (prie Ia. biologijos kabineto) |
| 41 | Kamera 86 | 1,00 | Koridorius (prie IIa. buhalterijos kabineto) |
| 42 | Kamera 87 | 1,00 | Koridorius (prie IIa. soc. pedagogės kabineto) |
| 43 | Kamera 88 | 1,00 | Koridorius (prie IIIa. istorijos kabineto) |
| 44 | Kamera 89 | 1,00 | Koridorius (prie IIIa. dir. pavaduotojos kabineto) |
| 45 | Kamera 90 | 1,00 | Sporto salė |
| 46 | Kamera 91 | 1,00 | Aktų salė |
| 47 | Kamera 92 | 1,00 | II a vestibiulis |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kėdainių „Atžalyno“ gimnazijos įrengtų vaizdo stebėjimo kamerų naudojimo ir vaizdo duomenų

 tvarkymo tvarkos aprašo

 priedas 2

**KONFIDENCIALUMO PASIŽADĖJIMAS UŽTIKRINANT SAUGŲ „ATŽALYNO“ GIMNAZIJOS ĮRENGTŲ VAIZDO STEBĖJIMO KAMERŲ NAUDOJIMO IR VAIZDO DUOMENŲ TVARKYMĄ**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mėn. \_\_\_\_\_ d.

Kėdainiai

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a) (Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ atsakingu už (pareigos)

 „Atžalyno“ gimnazijos įrengtų vaizdo stebėjimo kamerų naudojimo ir vaizdo duomenų tvarkymą:

PASIŽADU:

1. Saugoti ir tik teisės aktų nustatytais tikslais ir tvarka naudoti konfidencialią informaciją, kuri man taps žinoma atliekat pareigas „Atžalyno“ gimnazijos įrengtų vaizdo stebėjimo įrangos ir vaizdo duomenų naudojime.

2. Man pateiktus dokumentus ir duomenis saugoti tokiu būdu, kad tretieji asmenys neturėtų galimybės su jais susipažinti arba jais pasinaudoti, neatskleisti tretiesiems asmenims konfidencialios informacijos.

Konfidencialios informacijos nustatymo ir naudojimo bei konfidencialumo laikymosi tvarkos apraše, su kuriuo esu pasirašytinai supažindintas (-a).

3. Nepasilikti jokių vaizdo kamerų suformuotų įrašų asmeninėse atminties saugojimo įrenginiuose, jų neplatinti.

4. Neatskleisti vaizdo stebėjimo sistemos slaptažodžių tretiesiems asmenims.

5. Savo ir (ar) man artimų asmenų privačių interesų naudai nesinaudoti ir neleisti naudotis informacija, kurią įgijau atlikdamas pareigas.

6. Esu įspėtas (-a), kad pažeidęs (-usi) šį pasižadėjimą, turėsiu atlyginti padarytą žalą Lietuvos Respublikos teisės aktų nustatyta tvarka ir kad už Konfidencialios informacijos atskleidimą man gali būti taikoma Gimnazijos vidaus dokumentuose ir Lietuvos Respublikos teisės aktuose numatyta atsakomybė.

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Parašas) (Vardas, pavardė)

Kėdainių „Atžalyno“ gimnazijos įrengtų vaizdo stebėjimo kamerų naudojimo ir vaizdo duomenų

 tvarkymo tvarkos aprašo

 priedas 3

**„ATŽALYNO“ GIMNAZIJOS ĮRENGTŲ VAIZDO STEBĖJIMO KAMERŲ NAUDOJIMO IR VAIZDO DUOMENŲ TVARKYMO REGISTRAVIMO ŽURNALAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Pateiku-sioprašymąperžiū-rėti vardas, pavardė, parašas (pareigos / klasė) | Prašymo pateiki-mo data | Vaizdo įrašo peržiūrė-jimo laikas | Kame-ros Nr. | Įvykio aplinky-bės / vieta | Peržiūrė-jusio vaizdo įrašą asmens vardas, pavardė, parašas | Kartu dalyvau-jančių asmenų vardai, pavardės, parašai | Vaizdo įrašas suformuo-tas (taip / ne) | Trumpa išvada |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_